CELEX: 32013R0817
Language: sl
Date: 2013-08-28 00:00:00
Title: Uredba Komisije (EU) št. 817/2013 z dne 28. avgusta 2013 o spremembi Prilog II in III k Uredbi (ES) št. 1333/2008 Evropskega parlamenta in Sveta ter Priloge k Uredbi Komisije (EU) št. 231/2012 glede gumi arabikuma, modificiranega z oktenil sukcinsko kislino  Besedilo velja za EGP

29.8.2013   
            
            
               SL
            
            
               Uradni list Evropske unije
            
            
               L 230/7
            
         UREDBA KOMISIJE (EU) št. 817/2013
   z dne 28. avgusta 2013
   o spremembi Prilog II in III k Uredbi (ES) št. 1333/2008 Evropskega parlamenta in Sveta ter Priloge k Uredbi Komisije (EU) št. 231/2012 glede gumi arabikuma, modificiranega z oktenil sukcinsko kislino
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3), člena 14 in člena 30(5) Uredbe,
   ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) ter zlasti člena 7(5) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 je določen seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               V Prilogi III k Uredbi (ES) št. 1333/2008 je določen seznam Unije aditivov za živila, odobrenih za uporabo v aditivih za živila, encimih za živila, aromah in hranilih, ter pogoji njihove uporabe.
            
         
               (3)
            
            
               V Uredbi Komisije (EU) št. 231/2012 (3) so določene specifikacije za aditive za živila iz prilog II in III k Uredbi (ES) št. 1333/2008.
            
         
               (4)
            
            
               Navedena seznama in specifikacije se lahko na pobudo Komisije ali na podlagi zahtevka posodobijo v skladu s skupnim postopkom iz člena 3(1) Uredbe (ES) št. 1331/2008.
            
         
               (5)
            
            
               Zahtevek za dovoljenje za uporabo gumi arabikuma, modificiranega z oktenil sukcinsko kislino, kot emulgatorja v nekaterih kategorijah živil in v aromah je bil predložen 12. novembra 2007 in je bil dan na voljo državam članicam.
            
         
               (6)
            
            
               Evropska agencija za varnost hrane je ocenila varnost gumi arabikuma, modificiranega z oktenil sukcinsko kislino, kot emulgatorja, ki se dodaja aromam in nekaterim drugim živilom, ter mnenje o tem izrazila 11. marca 2010 (4). Agencija je ugotovila, da na podlagi rezultatov razpoložljivih študij ter informacij o akacijevi gumi in drugih škrobih, modificiranih z oktenil sukcinsko kislino, uporaba gumi arabikuma, modificiranega z oktenil sukcinsko kislino, kot emulgatorja v živilih v predlaganih uporabah in pri predlaganih vrednostih ne predstavlja tveganja za varnost.
            
         
               (7)
            
            
               Obstaja tehnološka potreba po uporabi gumi arabikuma, modificiranega z oktenil sukcinsko kislino, kot emulgatorja v nekaterih živilih in kot emulgatorja v emulzijah aromatičnih olj, ki se dodajajo številnim živilom, saj ima boljše lastnostih kot obstoječi emulgatorji. Zato je primerno, da se dovoli uporaba gumi arabikuma, modificiranega z oktenil sukcinsko kislino, v kategorijah živil, za katere je bil vložen zahtevek, in da se navedenemu aditivu za živila dodeli številka E 423.
            
         
               (8)
            
            
               Specifikacije za gumi arabikum, modificiran z oktenil sukcinsko kislino, bi bilo treba vključiti v Uredbo (EU) št. 231/2012, ko bo prvič vključen na seznama Unije aditivov za živila v prilogah II in III k Uredbi (ES) št. 1333/2008.
            
         
               (9)
            
            
               Uredbo (ES) št. 1333/2008 in Uredbo (EU) št. 231/2012 bi bilo zato treba ustrezno spremeniti.
            
         
               (10)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Prilogi II in III k Uredbi (ES) št. 1333/2008 se spremenita v skladu s Prilogo I k tej uredbi.
   Člen 2
   Priloga k Uredbi (EU) št. 231/2012 se spremeni v skladu s Prilogo II k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. avgusta 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.
   
      (2)  UL L 354, 31.12.2008, str. 1.
   
      (3)  UL L 83, 22.3.2012, str. 1.
   
      (4)  EFSA Journal 2010; 8(3):1539.
   
      PRILOGA I
      
                  A.
               
               
                  Priloga II k Uredbi (ES) št. 1333/2008 se spremeni:
                  
                              1.
                           
                           
                              v delu B se v tabelo 3 „Aditivi razen barvil in sladil“ za vnosom za aditiv za živila E 422 vstavi naslednji vnos:
                              
                                          „E 423
                                       
                                       
                                          gumi arabikum, modificiran z oktenil sukcinsko kislino“
                                       
                                    
                        
                              2.
                           
                           
                              del E se spremeni:
                              
                                          (a)
                                       
                                       
                                          v kategoriji 05.4 „Dekoracije, premazi in nadevi, razen nadevov na osnovi sadja, ki jih zajema kategorija 4.2.4“ se za vnosom za aditiv za živila E 416 vstavi naslednji vnos:
                                          
                                                       
                                                   
                                                   
                                                      „E 423
                                                   
                                                   
                                                      gumi arabikum, modificiran z oktenil sukcinsko kislino
                                                   
                                                   
                                                      10 000
                                                   
                                                   
                                                      samo prelivi“
                                                   
                                                   
                                                       
                                                   
                                                
                                    
                                          (b)
                                       
                                       
                                          v kategoriji 12.6 „Omake“ se za vnosom za aditiv za živila E 416 vstavi naslednji vnos:
                                          
                                                       
                                                   
                                                   
                                                      „E 423
                                                   
                                                   
                                                      gumi arabikum, modificiran z oktenil sukcinsko kislino
                                                   
                                                   
                                                      10 000“
                                                   
                                                   
                                                       
                                                   
                                                   
                                                       
                                                   
                                                
                                    
                                          (c)
                                       
                                       
                                          v kategoriji 14.1.4 „Aromatizirane pijače“ se za vnosom za aditiv za živila E 405 vstavi naslednji vnos:
                                          
                                                       
                                                   
                                                   
                                                      „E 423
                                                   
                                                   
                                                      gumi arabikum, modificiran z oktenil sukcinsko kislino
                                                   
                                                   
                                                      1 000
                                                   
                                                   
                                                      samo v energijskih napitkih in v pijačah, ki vsebujejo sadni sok“
                                                   
                                                   
                                                       
                                                   
                                                
                                    
                        
            
                  B.
               
               
                  Priloga III k Uredbi (ES) št. 1333/2008 se spremeni:
                  v delu 4 „Aditivi za živila, vključno z nosilci v aromah za živila“ se za vnosom za aditiv za živila E 416 vstavi naslednji vnos:
                  
                              „E 423
                           
                           
                              gumi arabikum, modificiran z oktenil sukcinsko kislino
                           
                           
                              emulzije aromatičnih olj, uporabljene v kategorijah 03: Sladoledi, 07.2: Fini pekovski izdelki, 08.2: Predelano meso, samo predelana perutnina, 09.2: Predelani ribe in ribiški proizvodi, vključno z mehkužci in raki, in v kategoriji 16: Deserti, razen proizvodov, zajetih v kategorijah 1, 3 in 4
                           
                           
                              500 mg/kg v aromatični emulziji
                           
                        
                              emulzije aromatičnih olj, uporabljene v kategoriji 14.1.4: Aromatizirane pijače, samo aromatizirane pijače, ki ne vsebujejo sadnih sokov, in gazirane aromatizirane pijače, ki vsebujejo sadne sokove, ter v kategoriji 14.2: Alkoholne pijače, vključno s pijačami brez alkohola in pijačami z majhno vsebnostjo alkohola
                           
                           
                              220 mg/kg v aromatični emulziji
                           
                        
                              emulzije aromatičnih olj, uporabljene v kategorijah 05.1: Kakavovi in čokoladni proizvodi, ki jih zajema Direktiva 2000/36/ES, 05.2: Drugi slaščičarski izdelki, vključno z mikro sladkornimi izdelki za osvežitev daha, 05.4: Dekoracije, premazi in nadevi, razen nadevov na osnovi sadja, ki jih zajema kategorija 4.2.4, in v kategoriji 06.3: Žitni kosmiči za zajtrk
                           
                           
                              300 mg/kg v aromatični emulziji
                           
                        
                              emulzije aromatičnih olj, uporabljene v kategoriji 01.7.5: Topljeni sir
                           
                           
                              120 mg/kg v aromatični emulziji
                           
                        
                              emulzije aromatičnih olj, uporabljene v kategoriji 05.3: Žvečilni gumi
                           
                           
                              60 mg/kg v aromatični emulziji
                           
                        
                              emulzije aromatičnih olj, uporabljene v kategoriji 01.8: Mlečnim izdelkom podobni izdelki, vključno z mlečnimi nadomestki, 04.2.5: Džemi, želeji in marmelade ter podobni proizvodi, 04.2.5.4: Namazi iz oreščkov, 08.2: Predelano meso, 12.5 Juhe in mesne juhe (bujoni), 14.1.5.2: Drugo, samo instant kava in čaj ter gotove jedi na osnovi žitaric
                           
                           
                              240 mg/kg v aromatični emulziji
                           
                        
                              emulzije aromatičnih olj, uporabljene v kategoriji 10.2: Predelani jajca in jajčni proizvodi
                           
                           
                              140 mg/kg v aromatični emulziji
                           
                        
                              emulzije aromatičnih olj, uporabljene v kategoriji 14.1.4: Aromatizirane pijače, samo negazirane aromatizirane pijače, ki vsebujejo sadne sokove, 14.1.2: Sadni sokovi, kot so opredeljeni v Direktivi 2001/112/ES, in zelenjavni sokovi, samo zelenjavni sokovi, ter v kategoriji 12.6: Omake, samo omake iz mesnega soka in sladke omake
                           
                           
                              400 mg/kg v aromatični emulziji
                           
                        
                              emulzije aromatičnih olj, uporabljene v kategoriji 15: Gotove pikantne jedi in prigrizki
                           
                           
                              440 mg/kg v aromatični emulziji“
                           
                        
            
   
      PRILOGA II
      V Prilogi k Uredbi (EU) št. 231/2012 se za specifikacijami za aditiv za živila E 422 vstavi naslednji vnos:
      
         „E 423 GUMI ARABIKUM, MODIFICIRAN Z OKTENIL SUKCINSKO KISLINO
         
         
                     
                        Sinonimi
                     
                  
                  
                     gumi arabikum hidrogen oktenilbutandioat; gumi arabikum hidrogen oktenilsukcinat; akacijeva guma, modificirana z oktenil sukcinsko kislino
                  
               
                     
                        Opredelitev
                     
                  
                  
                     Gumi arabikum, modificiran z oktenil sukcinsko kislino, pridobivamo z estrifikacijo gumi arabikuma (Acacia seyal) ali gumi arabikuma (Acacia senegal) v vodni raztopini z ne več kot 3 % anhidrida oktenil sukcinske kisline. Sledi sušenje z razprševanjem.
                  
               
                     EINECS
                  
                  
                      
                  
               
                     Kemijsko ime
                  
                  
                      
                  
               
                     Kemijska formula
                  
                  
                      
                  
               
                     Masno povprečje molekulske mase
                  
                  
                     frakcija (i): 3,105 g/mol
                     frakcija (ii): 1,106 g/mol
                  
               
                     Analiza
                  
                  
                      
                  
               
                     
                        Opis
                     
                  
                  
                     umazano bel do svetlo rumeno rjav sipek prah
                  
               
                     
                        Identifikacija
                     
                  
               
                     Viskoznost 5 % raztopine pri 25 °C
                  
                  
                     ne več kot 30 mPa.s
                  
               
                     Reakcija obarjanja
                  
                  
                     Tvori kosmičasto oborino v raztopini svinčevega subacetata (TS).
                  
               
                     Topnost
                  
                  
                     dobro topen v vodi; netopen v etanolu
                  
               
                     pH 5 % vodne raztopine
                  
                  
                     3,5 do 6,5
                  
               
                     
                        Čistost
                     
                  
               
                     Izguba pri sušenju
                  
                  
                     ne več kot 15 % (105 °C, 5 ur)
                  
               
                     Stopnja zaestrenja
                  
                  
                     ne več kot 0,6 %
                  
               
                     Skupen pepel
                  
                  
                     ne več kot 10 % (530 °C)
                  
               
                     V kislini netopen pepel
                  
                  
                     ne več kot 0,5 %
                  
               
                     V vodi netopne snovi
                  
                  
                     ne več kot 1,0 %
                  
               
                     Preskus na škrob ali dekstrin
                  
                  
                     Segrevamo vodno raztopino z 1 delom vzorca in 50 deli vode, dodamo približno 0,1 ml testne raztopine joda. Modrikasta ali rdečkasta barva se ne pojavi.
                  
               
                     Preskus na gume z vsebnostjo tanina
                  
                  
                     V 10 ml vodne raztopine z 1 delom vzorca in 50 deli vode dodamo približno 0,1 ml nasičene raztopine železovega klorida. Črnikasta barva ali črnikasta oborina se ne pojavi.
                  
               
                     Ostanki oktenil sukcinske kisline
                  
                  
                     ne več kot 0,3 %
                  
               
                     Svinec
                  
                  
                     ne več kot 2 mg/kg
                  
               
                     
                        Mikrobiološka merila
                     
                  
               
                     
                        Salmonella sp.
                  
                  
                     V 25 g je ni.
                  
               
                     
                        Escherichia coli
                     
                  
                  
                     V 1 g je ni.“